open-index/open-wikipedia-markdown huggingface dataset:
אייליט

**אייליט** (באנגלית: **ILLIT**; בקוריאנית: **아일릿**) היא להקת בנות דרום קוריאנית הפועלת תחת הלייבל Belift Lab, ומבוססת על הזוכות בתחרות הריאליטי . הלהקה מורכבת מחמש חברות: יונה, מינג'ו, מוקה, וונהי ואירוהא. ב-25 במרץ 2024 הלהקה הוציאה לאור את המיני-אלבום הראשון שלה *Super Real Me*.

שם הלהקה הוצג בשידור חי בפרק הסיום של התוכנית, ומשמעותו הוסברה כשם ש-"מייצג בחירת פועל שייכנס בין המילים I'll ל־it", וזאת מתוך "היכולת לפעול ולקבל החלטות באופן עצמאי".

ב-20 באפריל 2024 הייתה ללהקת הקיי-פופ הראשונה ששיר הבכורה שלה נכנס למצעד הבילבורד הוט 100

## קריירה
### 2023–2024: קדם בכורה, השתתפות בתוכנית ''R U Next?''
סדרת הריאליטי *RU Next?* שודרה בין ה-30 ביוני ל-1 בספטמבר 2023 ברשת JTBC, עם 22 משתתפות שהתחרו על קבלה להרכב של להקת בנות חדשה בת שש חברות, שעתידה לפעול תחת הלייבל Belift Lab בפרק האחרון של התוכנית נבחרו שש חברות ללהקה, כאשר שתיים מתוכן נבחרו על ידי ציבור הצופים, והשאר על ידי מפיקי החברה. בסיום השידור של התוכנית נחשפו הבנות שהתקבלו להרכב הסופי של הלהקה: Wonhee, Youngseo, Minju, Iroha, Moka, Yunah. ב-5 בינואר 2024 Belift Lab הודיעה כי Youngseo לא תמשיך עם הלהקה, לאחר שהגיעו בהסכמה הדדית להחלטה לסיים את החוזה שלה.

### 2024–הווה: הוצאת אלבום בכורה - ''Super Real Me''
ב-21 בפברואר הלייבל Belift Lab אישר כי המיני-אלבום הראשון של הלהקה יצא לאור ב-25 במרץ, וכי יו"ר הייב (חברת האם של הלייבל), באנג סי-היוק, ישתתף כמפיק באלבום. ב-28 בפברואר הלהקה הופיעה לראשונה בתצוגה של בית האופנה Acne Studios במהלך שבוע האופנה בפריז לפני שהופיעו בהופעת בכורה רשמית, והיו לאמן הקיי-פופ הראשון שעושה זאת. ב-9 במרץ, נחשפה רשימת השירים של האלבום, כאשר יחד השיר "Magnetic" יהיה הסינגל המוביל של האלבום, שיכלול ארבע רצועות בסך הכל. שלוש הרצועות הנוספות באלבום הן: "My World", "Midnight Fiction", ו-"Lucky Girl Syndrome".

שמונה ימים לאחר הופעת הבכורה של איליט, הסינגל "Magnetic" נכנס לארבעה ממצעדי הבילבורד בארה"ב. בנוסף, הלהקה הייתה ללהקת הקיי-פופ הראשונה שנכנסה לדירוג הסינגלים הרשמיים בבריטניה, עם השיר "Magnetic" שהגיע למקום ה-80.

ב-16 באפריל 2024 "Magnetic" הגיע למקום ה-91 בבילבורד הוט 100, הכניסה המהירה ביותר של אמן קיי-פופ למצעד, וכן היה לשיר הבכורה הראשון של אמן קיי-פופ שנכנס למצעד. הקליפ של השיר "Lucky Girl Syndrome" יצא לאור ב-17 באפריל. במאי 2024 האלבום נכנס למקום ה-93 במצעד האלבומים בילבורד 200. בנוסף, הלהקה הגיעה למקום ה-41 בטבלת האמנים של הבילבורד - ארטיסט 100, ולמקום השני ברשימת "הגילויים החדשים" של אמנים (Emerging Artist chart).

ב-28 ביוני 2024, הבילבורד העניק ללהקה את הפרס "Billboard‘s K-Pop Rookie of the Month", כשהיא הלהקה הראשונה שמקבלת פרס מסוג זה.

## קמפיינים
במרץ 2024, אייליט נבחרה להוביל את הקמפיין העולמי של בית האופנה השוודי Acne Studios. ב-1 במאי 2024 הלהקה הפכה למודל של מותג הקוסמטיקה הצרפתי Bioderma. בהמשך, ב-28 במאי, נבחרה למודל של חברת ההנעלה האמריקאית Crocs.

## חברות
* Yunah ()
* Minju ()
* Moka ()
* Wonhee ()
* Iroha ()

## דיסקוגרפיה
### מיני-אלבומים
* 2024: *Super Real Me*
* 2024: *I'll Like You*

## פרסים ומועמדויות

## קישורים חיצוניים

## הערות שוליים

קטגוריה:להקות קיי-פופ
קטגוריה:להקות שהוקמו בשנת 2024
ויקטור סויפר

**ויקטור סויפר**  (ברוסית: **Виктор Александрович Сойфер**; נולד ב-18 ביוני 1945, קויבישב) הוא מדען סובייטי-רוסי עם שורשים יהודים. הוא התמחה בעיבוד ממוחשב של תמונות.
## קורות חיים
ויקטוק סויפר נולד בשנת 1945 בקויבישב למשפחה מעורבת יהודית-רוסית. סבו מצד אבא היה מהפכן יהודי מאוקראינה שעזב את תחומי האימפריה הרוסית לאחר מהפכת 1905. בעקבות מהפכת אוקטובר הוא חזר והתמנה לתפקיד ניהולי בכיר באוקראינה הסובייטית. הוא נפטר בשנת 1922. בנו אלכסנדר היה מהנדס, מומחה לחוזק חומרים עבר לקויבישב וכיהן כפרופסור באוניברסיטה. אמו של ויקטור הייתה ממוצא רוסי.

לאחר סיום בית ספר סויפר החל ללמוד במכון לתעופה בקויבישב וסיים אותו בשנת 1968. הוא נותר במכון ללימודי תואר שלישי אותם סיים בשנת 1971. בשנים 1975–1983 הוא היה דקאן של פקולטה במכון בו למד ועבד. בשנת 1979 הוא סיים עבודת פוסט-דוקטורט ובשנת 1981 התמנה לפרופסור. בשנת 1982 הוא מונה לראש קתדרה. החל משנת 1990 הוא היה רקטור של מכון לתעופה.

בשנת 1994 מונה למנהל מכון לעיבוד תמונה של אקדמיה רוסית למדעים. הוא היה מנהל המכון עד שהוא שולב כיחידה במכון קורצ'טוב.

בשנת 2016 התקבל כחבר בפועל לאקדמיה הרוסית למדעים.

היה מומחה לעיבוד תמונה והולוגרפיה. הוא כתב כ-300 מאמרים מדעיים כולל 7 ספרים ובבעלותו 50 פטנטים בתחום התמחותו. סויפר הדריך 21 עבודות תואר שלישי ו-13 עבודות פוסט-דוקטורט.

על פעילותו המדעית, הוענקו לו מספר פרסים לרבות פרס ברית המועצות בשנת 1992. הוא קיבל מספר עיטורים כולל עיטור ההצטיינות למען המולדת פעמיים.

ב-6 במרץ 2022 חתם על מכתב תמיכה לפלישת רוסיה לאוקראינה. הוא נכלל במספר רשימות של עיצומים בעקבות פעילות תמיכתו בהמשך הלחימה.

## קישורים חיצוניים
* 
* ביוגרפיה 

קטגוריה:מדענים יהודים
קטגוריה:מדענים רוסים
קטגוריה:מדענים יהודים סובייטים
קטגוריה:יהודים חברי האקדמיה הרוסית למדעים
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:סובייטים שנולדו ב-1945
אוניברסיטת סמרה

**אוניברסיטת סמרה** (ברוסית: **Самарский университет**, **Самарский национальный исследовательский университет имени академика С. П. Королёва**) היא אוניברסיטה השוכנת בעיר סמרה. היא הוקמה בשנת 2015 תוך איחוד מוסדות השכלה גבוהה קיימות. באותה שנה היא קיבלה מעמד מכובד של "אוניברסיטה לאומית למחקר".

בדירוג של מסודות להשכלה גבוהה ברוסיה האוניברסיטה ממוקמת בעשירייה החמישית.

באוניברסיטה לומדים כ-16 אלף סטודנטים וסגל שלה כולל 1,373 מרצים.

## היסטוריה
### מכון לתעופה
בשנת 1941 לעיר הועברו מפעלים רבים של תעשיית התעופה הסובייטית. בעקבות כך הוחלט להקים מוסד להשכלה גבוהה בתחום תעופה שהחל לפעול בשנת 1942. בשנת 1957 המכון החל להכין מהנדסים לעבודה בתעשיית החלל. בשנת 1966 המכון נקרא על שם סרגיי קורוליוב ובשנת 1967 למכון הוענק עיטור הדגל האדום של העמל. בשנת 1991 שם העיר שונה מ"קויבישב" ל"סמרה" והחל משנת 1992 שם של המוסד שונה ל"אוניברסיטה לתעופה של סמרה".

בשנת 1990 לרקטור מונה ויקטור סויפר שהיה בנו של מייסד ומנהל ראשון של המכון.

### אוניברסיטת סמרה
האוניברסיטה הוקמה בשנת 1969 במטרה לתת השכלה גבוהה בתחום מדעי הטבע ומדעי החברה.

## מבנה האוניברסיטה
*מכון לתעופה וחלל
*מכון למנועים ומתקני אנרגיה
* מכון לכלכלה וניהול
* מכון למדעי החברה
** פקולטה להיסטוריה
**פקולטה לפילולוגיה ועיתונות
** פקולטה לסוציולוגיה
** פקולטה לפסיכולוגיה
*מכון למדעי הטבע
** פקולטה לכימיה
** פקולטה לפיזיקה
** פקולטה לביולוגיה
** פקולטה למתמטיקה ומכניקה
*מכון למדעי המחשב וקיברנטיקה
* מכון למשפטים
*מכון להשכלה משלימה

## קישורים חיצוניים
* 

## הערות שוליים

סמרה
קטגוריה:סמרה
קטגוריה:מעוטרי עיטור הדגל האדום של העמל
יפים חזנוב

**יפים חזנוב**  (ברוסית: **Ефим Аркадьевич Хазанов**; נולד ב-12 בנובמבר 1965, גורקי) הוא פיזיקאי רוסי ממוצא יהודי. הוא מתמחה בתחום אופטיקה ולייזרים. חזנוב בעל מדד הירש 79.
## קורות חיים
יפים חזנוב נולד בשנת 1965 בגורקי למשפחה יהודית. 

לאחר סיום בית ספר חזנוב החל ללמוד במכון הפוליטכני בגורקי ובשנת 1988 סיים את הלימודים בהצטיינות תוך התמחות באלקטרופיזיקה. הוא התחיל לעבוד במכון לפיזיקה שימושית של אקדמיה רוסית למדעים. בשנת 1990 הוא התחיל לעבוד על תואר שלישי וסיים את העבודה בשנת 1992. בשנת 2005 חזנוב סיים עבודת פוסט-דוקטורט.

בשנת 2008 חזנוב התקבל כחבר בהתכתבות לאקדמיה הרוסית למדעים ובשנת 2016 קודם למעמד של חבר בפועל.

משנת 2012 ועד לשנת 2022 חזנוב היה סגן מנהל המכון בו עבד.

במקביל לעבודה במכון מחקר חזנוב מלמד באוניברסיטה הממלכתית של ניז'ני נובגורוד ומבהן בדרגת פרופסור. 

חזנוב חבר באגודת "אופטיקה" ו-SPIE.

חזנוב מתחמה בניית מערכות לייזר. הוא הציע שיטות לבניית לייזרים בעלי הספק גבוה. על בסיס שיטות שפיתוח הוא הציע לבנות ברוסיה לייזר בעל הספק הגבוה בעולם. הפרויקט קיבל תמיכה ממשלתית אך בסופו של דבר לא מומש. חזנוב היה שותף בפיתוח פרויקט LIGO.

חזנוב פרסם כ-160 מאמרים מדעים. הוא הדריך 7 עבודות תואר שלישי. חזנות הוא חבר מערכת של מספר כתבי עת בתחום התמחותו.

על פעילותו הוא קיבל מספר עיטורים לרבות פרס הפדרציה הרוסית בשנת 2018.

## פעילות ציבורית
חזנות פעיל בזירה הציבורית. בשנת 2013 הוא התנגד לרפורמה של האקדמיה הרוסית. בשנת 2016 הוא חתם על מכתב בו הועברה בקשה לבחינה מחודשת של הענקת תואר מדעי לולדימיר מדינסקי.

באפריל 2021 חזנוב נעצר על פוסט בפייסבוק עם פירוט המצב הרפואי של אלכסיי נבלני. הוא שוחרר תוך זמן קצר. זה היה המקרה הראשון בו חבר אקדמיה למדעים נעצר על פעילות ציבורית.

בשנת 2022 חזנוב חתם על מכתב בגנות פלישת רוסיה לאוקראינה.

## קישורים חיצוניים

* ביוגרפיה 

קטגוריה:פיזיקאים יהודים
קטגוריה:פיזיקאים רוסים
קטגוריה:יהודים חברי האקדמיה הרוסית למדעים
קטגוריה:רוסים שנולדו ב-1965
Heaven Knows I'm Miserable Now

"**Heaven Knows I'm Miserable Now**" הוא שיר של להקת הסמית'ס. השיר יצא כסינגל במאי 1984 והגיע למקום ה-10 במצעד הסינגלים הבריטי מה שהופך אותו לסינגל הראשון של הלהקה בעשירייה הראשונה. מאוחר יותר הוא נכלל באלבום האוסף Hatful of Hollow מנובמבר 1984 ובאלבום האוסף Louder Than Bombs ממרץ 1987. השיר מופיע ברשימת 500 השירים שעיצבו את הרוק אנד רול בהיכל התהילה של הרוק אנד רול.

## רקע
המוזיקה נכתבה על ידי ג'וני מאר בתוך שעה בחדר מלון בניו יורק ב-2 בינואר 1984, באמצעות גיטרת גיבסון ES-355 אדומה שנרכשה עבורו באותו יום על ידי סימור שטיין. לאחר שסיים את השיר, הוא כתב את המוזיקה לבי-סייד "Girl Afraid" באותו ערב. מאר מחשיב את שני השירים כ"צמד".

השיר בולט בכך שהוא מסמל את תחילת מערכת היחסים של המפיק סטיבן סטריט עם הלהקה. כאחד מתפקידיו הראשונים כ"מהנדס פנימי" באולפני Fallout Shelter של איילנד רקורדס, סטריט תכנן את הסשן. הוא היה מודע ללהקה והתלהב מהאפשרות ואמר בריאיון ל-HitQuarters: "ראיתי אותם זמן קצר לפני כן ב-Top of the Pops מבצעים את 'This Charming Man', וכמו רוב האנשים האחרים באותה תקופה שהיו בקטע של מוזיקה ממש התרגשתי מהם". למרות שלא יצרו קשר לקראת ההקלטה הבאה של "William, It Was Really Nothing", סטריט התבקש להנדס את האלבום הבא של הסמית'ס, Meat Is Murder, עם מוריסי ומאר שהפיקו בפעם הראשונה.

על העטיפה מופיעה ויו ניקולסון, שהתפרסמה בשנת 1961 בבריטניה לאחר שזכתה בסכום כסף גדול על בריכת הימורים ולאחר מכן ביזבזה אותו במהירות. שם השיר נכתב בהשראת הסינגל "Heaven Knows I'm Missing Him Now" של סנדי שו משנת 1969.

הביצוע של הלהקה לשיר בתוכנית Earsay של ערוץ 4 הבריטי ב-31 במרץ 1984 כולל קטעים מעורבים של הלהקה מנגנת באולפן וקטעים של מוריסי מסתובב בשממה הממוקמת בסמוך לאולפני הווארט (כיום אולפני קפיטל) בוונדסוורת', לונדון, שם הוקלט Earsay, עם פרחי נרקיס בידיו ועלווה לא מזוהה בכיס האחורי של מכנסי הג'ינס שלו.

## קישורים חיצוניים

## הערות שוליים

קטגוריה:שירי הסמית'ס
קטגוריה:שירים באנגלית
קטגוריה:בלדות משנות ה-1980
בודוג שילר

**בודוג שילר** (בהונגרית: **Schiller Bódog**; פוז'ון, 7 בפברואר 1877 – בודפשט, 29 בינואר 1914)  היה משפטן ועורך דין יהודי-הונגרי, היסטוריון משפטי, פרופסור באוניברסיטה, מזכיר ורשם בית משפט, שופט.

## קורות חייו
בודוג שילר נולד במשפחה יהודית כבנם של חייט הנשים וסוחר אופנת נשים ברטולד שילר, ושל רוזה רוט. את לימודיו התיכוניים סיים בעיר הולדתו. לאחר שסיים את לימודיו באקדמיה המלכותית למשפטים בברטיסלבה ובאוניברסיטת בודפשט (שמה היום אוניברסיטת אטווש לוראנד), הוא קיבל דוקטורט במשפטים ב-1900. בסתיו 1901, הוא נסע אל מחוץ להונגריה במלגה ממלכתית ובילה שני סמסטרים באוניברסיטת הומבולדט של ברלין, ולאחר שחזר הביתה ניגש לבחינת לשכת עורכי הדין. משנת 1904 מונה רשם בית משפט, ולאחר מכן שופט ומשנת 1912 הרצה כפרופסור באוניברסיטת בודפשט. בנוסף למחקרי ההיסטוריה המשפטית שלו, תרגם לגרמנית ב-1904 את עבודתו של פרופסור אקוש טימון בשם "היסטוריה חוקתית ומשפטית של הונגריה ביחס להתפתחות מדינות המערב". מאמריו וחלק ממחקריו פורסמו בכתבי העת ועיתונים:
* המאה העשרים (Huszadik Század)
* עלון מדעי המשפט (Jogtudományi Közlöny)
* פסטר לויד
* מדינת חוק (Jogállam)
* ב-Zeitschrift für ungarisches öffentliches und Privatrecht
* הוא היה עורך בלקסיקון המשפטי ההונגרי (Magyar jogi lexikon)

## חייו הפרטיים
אשתו הייתה פרידריקה שילר (1886–?), בתם של ז'יגמונד שילר ושל אנה שטיין, איתה התחתן ב-5 בנובמבר 1907 בבודפשט. הוא נפטר ממחלת לב.

## ספריו (מחקריו) העיקריים
* מקור האצולה הגבוהה שעוברת בירושה בהונגריה. פרופסור אקוש טימון כתב הקדמה. (בודפשט, 1900)
* מקורות משפטיים של שלושת הספרים (בודפשט, 1902)
* ה-pragmatica sanctio והחוקים המקומיים (בודפשט, 1903)
* Ungarische Verfassungs- und Rechtsgeschichte mit Bezug auf die Rechtsentwickelung der westlichen Staaten von Ákos von Timon. Aus der 2. Auflage übersetzt (Berlin, 1904)

## לקריאה נוספת
* לקסיקון ביוגרפי הונגרי I-II . עורכת ראשית. אגנש קניירש. בודפשט, הוצאה לאור אקדמית, 1967-1969.
* לקסיקון יהודי הונגרי. עורך פטר אויווארי. בודפשט, 1929. גישה מקוונת
* יוז'ף סינאי: חייהם ויצירותיהם של סופרים הונגרים. בודפשט, 1891-1914. Viktor Hornyánszky גישה מקוונת
## קישורים חיצוניים

## הערות שוליים

קטגוריה:עורכי דין יהודים הונגרים
קטגוריה:משפטנים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:שופטים יהודים הונגרים
קטגוריה:יהודים מומרים הונגרים
קטגוריה:הונגרים שנולדו ב-1877
קטגוריה:נפטרים ב-1914
קוזיי טונצ'לי

**קוזיי טונצ'לי** (בטורקית: **Kuzey Tunçelli**; נולד ב-30 באוגוסט 2007) הוא שחיין טורקי, אלוף אירופה (בלגרד 2024) ושיאן עולם לנוער במשחה ל-1500 מטר חופשי ואלוף עולם לנוער (נתניה 2023) במשחים ל-800 מטר חופשי ול-1500 מטר חופשי.

## ביוגרפיה
### 2023
באליפות טורקיה שנערכה באדירנה ב-27 באפריל 2023 הוא זכה במדליית זהב במשחה ל-1500 מטר בשיא לאומי חדש של 14:56.67 דקות ובכך היה לשחיין הראשון בהיסטוריה בן 15 ומטה ששחה במשחה מתחת ל-15 דקות.

#### אלוף עולם לנוער
באליפות העולם לנוער שנערכה במכון וינגייט, נתניה ישראל בספטמבר אותה שנה הוא זכה בשתי מדליות זהב במשחה ל-800 מטר חופשי בתוצאה של 7:48.75 דקות, לפני פטאר מיצין מבולגריה (7:49.36 דקות) וג'אנג ג'אנשו מהרפובליקה העממית של סין (7:50.03 דקות) ובמשחה ל-1500 מטר חופשי בתוצאה של 14:59.80 דקות, לפני קים יון-וו מקוריאה הדרומית (15:01.94 דקות) וג'אנג ג'אנשו (15:11.94 דקות).

### 2024
באליפות העולם שנערכה בדוחה שבקטר בפברואר 2024, הוא סיים במקום שמיני במשחה ל-1500 מטר חופשי בתוצאה של 14:59.76 דקות, בשלב המוקדמות הוא קבע תוצאה של 14:54.98 דקות והקדים את אלוף העולם גרגוריו פלטריניירי מאיטליה (14:55.19 דקות) שסיים תשיעי. נוסף לכך, הוא סיים במקום 12 במשחה ל-800 מטר חופשי בשיא לאומי חדש של 7:48.53 דקות.
#### אלוף אירופה
באליפות אירופה שנערכה בבלגרד שבסרביה ביוני אותה שנה, הוא זכה במדליית זהב במשחה ל-1500 מטר חופשי בתוצאה של 14:55.64 דקות, לפני מיכאילו רומנצ'וק מאוקראינה (15:00.99 דקות) וזאלאן שרקן מהונגריה (15:06.67 דקות). נוסף לכך, הוא סיים במקום שישי במשחה ל-800 מטר חופשי בתוצאה של 7:54.12 דקות, בשלב המוקדמות הוא קבע תוצאה של 7:53.92 דקות ועלה חמישי לגמר.

#### שיאן עולם לנוער
שבועיים לאחר מכן, באליפות אירופה לנוער שנערכה בווילנה שבליטא בתחילת יולי, הוא זכה בשתי מדליות זהב במשחה ל-800 מטר חופשי בשיא לאומי חדש של 7:48.01 דקות ובמשחה ל-1500 מטר חופשי בשיא עולם חדש לנוער של 14:41.89 דקות.

## שיאים אישיים
### בריכה אולימפית
* 400 מטר חופשי: 3:51.42 דקות (2024)
* 800 מטר חופשי: 7:48.01 דקות (2024), **שיא טורקיה**
* 1500 מטר חופשי: 14:41.89 דקות (2024), **שיא טורקיה** ו**שיא עולם לנוער**
### בריכת 25 מטר
* 400 מטר חופשי: 3:45.88 דקות (2023)
* 800 מטר חופשי: 7:41.42 דקות (2023), **שיא טורקיה**
* 1500 מטר חופשי: 14:20.64 דקות (2024), **שיא עולם לנוער**, **שיא טורקיה**

## ראו גם

## קישורים חיצוניים

קטגוריה:שחיינים טורקים
קטגוריה:שחייני חופשי
קטגוריה:אלופי אירופה בשחייה
קטגוריה:טורקים שנולדו ב-2007
סואלטרי

**הסואלטרי** (בלטינית: **Suelteri**) היו שבט גאלי ששכן בסמוך לחוף הים התיכון, בין יֶר  המודרנית לבין מפרץ סן טרופה, בתקופת הברזל ובתקופת האימפריה הרומית.

## שם
שבט הסואלטרי מתועד כ-Suelteri על ידי פליניוס הזקן (המאה הראשונה לספירה) וכ-Selteri על מפת פויטינגר (המאה ה-5 לספירה).

השם הגאלי Suelteri עשוי לנבוע מהשורש הקלטי suel - ('סיבוב; פרק זמן', chwel 'סיבוב; מהלך; מהומה').

## גאוגרפיה
פליניוס מתאר את הטריטוריה של הסואלטרי כממוקמת ליד הקמקטוליקי (טולון) והוורוקיני. מפת פויטינגר מאתר את הסואלטרי בין הים התיכון לבין הנהר דוראן. נראה שהם חיו ב"מאסיף דה מור"  ובאזור זה המשתרע מאולביה (Hyères) עד מפרץ סן טרופה, המקביל לקו החוף של מחוז Diocèse de Fréjus המאוחר יותר.

על פי ההיסטוריון גאי בארוול , הם היו חלק מהקונפדרציה הסלובית.

## לקריאה נוספת


* 
* 


## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
מיכל אהרוני

**מיכל אהרוני** (נולדה ב-14 באפריל 1975) היא מחזאית, משוררת,  עיתונאית ומנהלת קמפיינים.
אהרוני היא בוגרת החוג לתיאטרון בסמינר הקיבוצים בתל אביב ובעלת תואר שני בתיאטרון מאוניברסיטת מידלסקס בלונדון.

שירתה כדוברת של שרת הקליטה יולי תמיר והייתה חלק מצוות התקשורת בזמן המשא ומתן בקמפ דייוויד.
עבדה כדוברת של חברי הכנסת שאול מופז, אראל מרגלית ואחמד טיבי.

## מחזות בכתיבתה
* אנגינה פקטוריס – סאטירה בכיכובו של דב גליקמן ובהפקת צוותא. בימוי ציון אשכנזי.
* שבת בבוקר – מחזה על 15 הדקות האחרונות בחייו של שלמה רון מקיבוץ נחל עוז, במשחקו של שלמה בראבא. בימוי שמר גאון. בראבא המשחק את שלמה רון אמר לידיעות אחרונות שזה "הפרויקט המשמעותי בחיי".
* ורסאצ'ה שם זמני דרמה בבימויו של אלון טיראן.
* משחקים בלב – מחזמר לילדים בהפקת בימת הנוער ברחובות בבימויו של ז'אק זרביב.
* חמדת אבות – סאטירה בהפקת צוותא בבימויו של אלון אופיר.
* לסמן וי – פסטיבל תיאטרון קצר בבימוי אוהד שחר
* סבון – פסטיבל תיאטרון קצר בבימויו של משה קפטן
* מתחת לכרית – פסטיבל תיאטרון קצר בבימויו של דייוויד בילנקה
* כתם – פסטיבל תיאטרונטו בבימוי מעין אבן

## חיים אישיים
נשואה לעיתונאי שלומי אלדר ולהם שני בנים. קודם לכך הייתה במערכת יחסים עם במאי הקולנוע יעוד לבנון.

## קישורים חיצוניים
* 
* 
* הטור של מיכל אהרוני, בעמוד הדעות של ישראל היום

## הערות שוליים

קטגוריה:מחזאיות ישראליות
קטגוריה:בוגרות סמינר הקיבוצים: הוראה ובימוי תיאטרון
קטגוריה:בוגרי סמינר הקיבוצים: הוראה ובימוי תיאטרון
קטגוריה:בוגרות אוניברסיטת מידלסקס
קטגוריה:בוגרי אוניברסיטת מידלסקס
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
ויניקונקה

הר **ויניקונקה** (ספרדית: **Vinicunca** או **Winikunka)** הנקרא גם Montaña de Siete Colores (מילולית: הר שבעת הצבעים), Montaña de Colores (הר הצבעים) או Montaña Arcoíris (הר הקשת בענן), הוא הר בהרי האנדים בפרו בגובה של כ-5,200 מטר מעל פני הים. הוא ממוקם על הכביש להר האאוסנגטה, באזור קוסקו. עד לשנת 2013 ההר היה מכוסה שלג, ולאחר שזה נמס נחשף ההר.

## מקור והרכב הצבעים בהר

מראהו של ההר הוא תוצאה של אינטראקציה של מינרלים ומשקעים במשך מיליוני שנים - המינרלים שבקרקע נשחקו ונישאו על גבי המים. עם הזמן, המינרלים נערמו זה על זה ויצרו שכבות בצבעים שונים המסודרות לפי משקל כל מינרל. תנועות טקטוניות דחפו את השכבות האלו כלפי מעלה. גשמים חזקים, שלג בלתי פוסק, רוחות וטמפרטורות קיצוניות הובילו לבליה של שכבות המינרלים החשופות של ההר וחמצון המינרלים הוביל ליצירת הצבעים החזקים בהר.

מחקרים שנעשו על דגימות שנלקחו מההר מצביעים על כך שהצבעים בהר נובעים מהרכב המינרלים הבא:
* ורוד: תערובת של חימר אדום, אבן בוץ וחול.
* לבן: אבן חול ואבן גיר.
* סגול או לבנדר: חוואר (תערובת של חימר וסידן פחמתי) וסיליקטים.
* אדום: ארגיליטים וחרסיות.
* ירוק: חרסיות עשירות במינרלים פרו-מגנזיים (תערובת של ברזל ומגנזיום) ותחמוצת נחושת.
* חום צהבהב, חרדל או זהוב: לימוניטים, אבני חול גירניות עשירות במינרלי גופרית.
* חום אדמה: פנגלומרטים המורכבים מסלעי מנגן המתוארכים לתקופה הרבעונית.

## מיקום ודרכי הגעה
ההר ממוקם מדרום מזרח לעיר קוסקו, וניתן להגיע אליו מקוסקו בשני מסלולים: הראשון הוא דרך סיירה דל סור הפרואנית (PE-3s) לכיוון העיירה צ'קאקופה, ובהמשך לעיירה פיטומרקה, שנמצאת כשעתיים מהעיר קוסקו. מפיטומרקה, ניתן ללכת ברגל, במכונית או באופנוע לאורך שביל העובר דרך מספר קהילות כפריות, ביניהן פמפה צ'ירי, ומשם הליכה של 1.5 קילומטר לאורך מעבר וינינקונקה. המסלול השני הוא דרך העיירה קוסיפטה, ומשם הליכה של 3 ק"מ לאורך מסלול צ'יליהואני לאורך השביל, עד להגעה להר.

## מזג האוויר
הזמן המומלץ לביקור בהר הוא במהלך העונה היבשה בפרו, מאפריל עד ספטמבר, עם עדיפות לחודשים יוני–אוגוסט, בהם הראות טובה. בין החודשים אוקטובר למרץ, גשמים עונתיים חזקים יכולים לכסות את ההר כולו בשלג עבה, ובכך להקשות על הגישה להר. הטמפרטורה בהר בלילה היא מתחת ל-0 מעלות.

## קישורים חיצוניים

* 

## הערות שוליים

2024 07
קטגוריה:פרו: הרים
דקיאטס

**הדקיאטס** (ביוונית: **Δεκιήταις**) היו שבט ליגורי ששכן בסמוך לחוף הים התיכון, סביב אנטיב של ימינו, בתקופת הברזל ובתקופת האימפריה הרומית.

לפי ההיסטוריון גאי בארוול , הם היו חלק מהקונפדרציה הסלובית. 

## שם
שבט הדקיאטס מוזכרים כ"דקייטאיס" (Dekiḗtais ,Δεκιήταις) על ידי פוליביוס (המאה ה-2 לפנה"ס), וכ"דקיאטיון" (Dekiatíōn, Δεκιατίων) על ידי תלמי (המאה ה-2 לספירה). השם "רגיו דקיאטיום" (regio Deciatium) מתועד גם על ידי פליניוס הזקן (המאה ה-1 לספירה), ו"אופידום דקיאטום" (oppidum Deciatum) מתועד על ידי פומפוניוס מלה (אמצע המאה ה-1 לספירה).

משמעות השם דקיאטס נותרה מעורפלת. על פי הפילולוג הספרדי חוויאר דה הוז , אפשרית אטימולוגיה הודו-אירופית, מהשורש dek̑ - והסיומת עשויה להוות עדות לשם קלטי, "אבל נראה שהשם כולו אינו קלטי. במקרה זה הייתי מקבל סיווג 'ליגורי מוגבל' בגלל מיקומם הגאוגרפי של האנשים".

## גאוגרפיה
שבט הדקיאטס ישב על חוף הים התיכון, ממערב לנהר לופ, סביב המושבה מסאליוטה של אנטיפוליס (אנטיב המודרנית).  הטריטוריה שלהם הייתה ממוקמת דרומית ל-Nerusii, דרומית מזרחית לליגאוני, ומזרחית או מערבית לאוקסיבי. 

המיקום המדויק של האופידום Deciatum (או Dekieton) נותר לא ברור. ייתכן שזה לא היה מקום נפרד בין ניקאה לאנטיפוליס, אלא פשוט שם לאנטיפוליס עצמה.

מושבת החוף היוונית אנטיפוליס (אנטיב המודרנית), שנוסדה בשטחם באמצע המאה ה-3 לפני הספירה, הייתה ככל הנראה התגרות של השם המקורי שנתנו הליגורים למקום, למרות המשמעות היוונית המילולית של 'עיר ממול'. זה לא בהכרח אומר שזה היה המרכז העיקרי של הדקיאטים, ובארוול הציע לזהות את האתר של גראס כעיר הראשית שלהם.

## היסטוריה
בשנת 154 לפנה"ס, הליגורים כיתרו וצרו על המושבות המסאליות (מרסיי העתיקה) ניקאה (ניס) ואנטיפוליס. על פי בקשה ממסאליה ואחרי שהלגאט (שליח) רומי טיטוס קווינקטיוס פלמינינוס נפצע על ידי האוקסיבי, הסנאט הרומי שלח את הקונסול קווינטוס אופימיוס להרגיע את האזור. אופטימוס הביס את הדקיאטס והאוקסיבי באגיטנה, ואז העביר חלק גדול משטחם לידי מסאליה. 

## לקריאה נוספת

*

* פליניוס הזקן, כורוגרפיה, II.69

## ביבליוגרפיה

*
*
* 
*
*
*
*

## הערות שוליים

קטגוריה:עמים קדומים
קטגוריה:ליגוריה
בנג'מין וייד

**בנג'מין פרנקלין וייד** (באנגלית: **Benjamin Franklin Wade**; 27 באוקטובר 1800 – 2 במרץ 1878) היה עורך דין ופוליטיקאי אמריקאי ששירת בסנאט של ארצות הברית מטעם אוהיו. הוא ידוע במעמדו הרם בקרב הרפובליקנים הרדיקלים.
## קריירה
וייד נולד בספרינגפילד מסצ'וסטס ועבד כפועל בתעלת אירי. המפלגה הוויגית כיהן ב בין השנים 1837 ו-1842. ב-1851 הושבע לסנאט. בכהונתו בסנאט תמך בזכות בחירה לנשים, זכויות האיגודים המקצועיים ושוויון לאפרו-אמריקאים. במהלך מלחמת האזרחים האמריקנית מתח ביקורת רבה על מדיניותו של אברהם לינקולן, וטען שתוכניותיו לאחר המלחמה הן מפייסות מדי. הוא לא נבחר מחדש ב-1868 אך נשאר פעיל בפוליטיקה עד למותו ב-1878.

## קישורים חיצוניים

* 
* 

## הערות שוליים

קטגוריה:אמריקאים ילידי מסצ'וסטס
קטגוריה:ספרינגפילד (מסצ'וסטס): אישים
קטגוריה:חברי הסנאט של ארצות הברית מאוהיו
קטגוריה:סנאטורים חברי המפלגה הוויגית
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1800
קטגוריה:אמריקאים שנפטרו ב-1878
יסמין אל-ח'ודהירי

**יסמין אל-ח'ודהירי** (באנגלית: **Yasmin Al-Khudhairi**; נולדה לפני שנת 2000) היא שחקנית בריטית. ידועה בעיקר בזכות תפקידה בשתי העונות האחרונות של הדרמה הקומית של ערוץ 4 הבריטי "אקלי ברידג'".

## תחילת חיים
אל-ח'ודהירי נולדה להורים שהיגרו מעיראק בקינגסטון על התמזה, דרום מערב לונדון. היא סיימה את לימודיה באוניברסיטת מנצ'סטר בשנת 2016 עם תואר ראשון במדעי החברה באנתרופולוגיה חברתית.

## קריירה
במהלך האוניברסיטה, היא התיידדה עם הבמאי והמחזאי רישי פלהם (Rishi Pelham) ונכנסה לאודישן לאחד ממחזותיו. היא עבדה איתו במספר פרויקטים של תיאטרון שוליים ובהמשך היא לוהקה לתפקיד איילה בסרט העצמאי שלו "הילדה" (Hilda) משנת 2019, שהיווה את הופעת הבכורה שלה בקולנוע.

בשנת 2020 היא הופיעה בטלוויזיה עם הופעת אורח קטנה בפרק של מותחן ה-BBC "להרוג את איב".

בשנת 2021 היא קיבלה את התפקיד הראשי הראשון שלה בטלוויזיה כשהצטרפה לצוות השחקנים של הדרמה הקומית של ערוץ 4 "אקלי ברידג'" בעונה הרביעית בתור פיזה אחטר. היא חזרה על תפקידה כפיזה בעונה החמישית והאחרונה של הסדרה בשנת 2022. 

בשנת 2023, אל-ח'ודהירי הופיעה בסרט הקומדיה הרומנטית "Rye Lane" והיה לה תפקיד חוזר בתור הנסיכה ידירה בעונה השלישית של המותחן הפוליטי של Sky Max "קוברה"  בתור הנסיכה יאדירה בנת זיאן אל-בילאל.

ב-2024 הופיעה אל-ח'ודהירי בסדרה "המדריך לרצח לילדות טובות" בתפקיד נעמי וורד.

## פילמוגרפיה
### בקולנוע

### בטלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בוגרות אוניברסיטת מנצ'סטר
קטגוריה:בריטים ממוצא עיראקי
קטגוריה:אנגליות שנולדו ב-2000
הודיה קבדה

[250px|ממוזער|הודיה קבדה, [גביע המדינה בכדורסל נשים 2023/2024]] 
**הודיה קבדה** (נולדה: 29 באוגוסט 2005) היא כדורסלנית ישראלית המשחקת בעמדת הפורוורדית בהפועל לב ירושלים ובנבחרת העתודה.

## ראשית חייה
קבדה היא בתו של הכדורגלן זיו קבדה, שעודד אצל ילדיו את האהבה לספורט תחרותי. בגיל שבע הגיעה לשחק כדורסל בקאנטרי קלאב אליו הייתה משפחתה מנויה, וכך החלה את קריירת הכדורסל שלה. בגיל 16 החלה לשחק בקבוצת הבוגרות של אליצור חולון, בה שיחקה במשך שתי עונות.

## קריירה מקצוענית
בעונת 2021/2022 הוזמנה לשחק בקבוצת הבוגרות של אליצור חולון, המועדון בו גדלה, והפכה בכך לכדורסלנית הראשונה בת העדה האתיופית המשחקת בליגת העל. במסגרת הליגה השתתפה ב-12 משחקים בהם שיחקה 11 דקות בממוצע למשחק, וקלעה בממוצע 1.7 נקודות למשחק. במסגרת משחקי הגביע השתתפה בשני משחקים בהם שיחקה בממוצע 8.5 דקות וקלעה בממוצע 2 נקודות.

בעונה הבאה המשיכה קבדה באליצור חולון, כשהפעם שותפה ב-18 משחקים בהם שיחקה בממוצע 17.5 דקות למשחק, וקלעה 3.9 נקודות למשחק.

בעונת 2023/2024, אחרי שתי עונות בקבוצת הבוגרות של חולון, חתמה קבדה בהפועל לב ירושלים שעלתה באותה עונה לליגת העל. עונה זו היוותה את עונת הפריצה שלה, ובסופה זכתה עם הקבוצה בגביע המדינה, ובסגנות אליפות המדינה (הפסידו את האליפות לאליצור רמלה). בעונה זו שותפה קבדה ב-25 משחקים, בהם שיחקה בממוצע 28.3 דקות, וקלעה 9.6 נקודות למשחק. במסגרת הגביע בו זכתה עם קבוצתה השתתפה בשלושת משחקי הגביע בהם שיחקה בממוצע 25 דקות, וקלעה 10.3 נקודות.

לקראת עונת 2024/2025 חתמה קבדה לעונה נוספת בהפועל לב ירושלים.

### נבחרות ישראל
קבדה הייתה חלק מנבחרת הנערות של ישראל, בה הייתה חלק מהחמישייה הפותחת.

בשנת 2024 השתתפה קבדה כחלק מנבחרת העתודה באליפות אירופה עד גיל 20. הנבחרת סיימה במקום ה-9, ושמרה על מיקומה בדרג א'.

## קישורים חיצוניים

* פרופיל השחקנית באתר ספסל
* פרופיל השחקנית באתר פיב"א

## הערות שוליים

קטגוריה:כדורסלניות הפועל לב ירושלים
קטגוריה:כדורסלניות אליצור חולון
קטגוריה:כדורסלניות נבחרת ישראל
קטגוריה:ישראליות שנולדו ב-2005
קטגוריה:ישראלים שנולדו ב-2005
אינגמר אריק קיבילו

**אינגמר אריק קיבילו** (באסטונית: **Ingmar Erik Kiviloo**; נולד ב-10 במרץ 2004), ידוע בשמו הפרטי בלבד, הוא זמר, פסנתרן, מתופף, גיטריסט ונגן עוגב אסטוני.

ב-2018 הופיע בקונצרט מיוחד בשם "העולם שנשאר לנו", שהתקיים לזכר ההרוגים האוקראינים במלחמה המתמשכת מול רוסיה. בשנת 2022 סיים את לימודיו במכללת ונלינה בכיתת המוזיקה. באוגוסט אותה השנה החל ללמוד במכללת ברקלי למוזיקה שבבוסטון. בנובמבר 2023 נמנה בין המשתתפים בקדם האסטוני לאירוויזיון 2024, *Eesti Laul 2024*, עם השיר "Dreaming". הוא השתתף בחצי הגמר הראשון, וכשל בניסיון להעפיל לגמר.

## קישורים חיצוניים

## הערות שוליים

קטגוריה:זמרים אסטונים
קטגוריה:משתתפי אסטי לאול
קטגוריה:אסטונים שנולדו ב-2004
נלה-ליס ואייקסו

**נלה-ליס ואייקסו** (באסטונית: **Nele-Liis Vaiksoo**; נולדה ב-16 במרץ 1984 בטאלין) היא זמרת ושחקנית אסטונית.

## ביוגרפיה
לאורך שנות ה-90 של המאה ה-20 התלוותה ואייקסו לסיבוב ההופעות באירופה של להקת המחזמרים של אסטי טלוויז'ן (ETV). בד בבד למדה נגינה על פסנתר בבית הספר למוזיקה בטאלין. ב-1998 הצטרפה לקאסט הרשמי של המחזמר *[[המלך ואני (מחזמר)|The King and I]]*. בשנת 2000 הגיעה למקום הרביעי בתחרות השירים הלאומית של אסטוניה לילדים. האירוע הופק ואורגן על ידי ETV. שלוש שנים אחר כך הקליטה יחד עם עוד שמונה אמנים אסטונים ידועי-שם אלבום אולפן בשם *We Are Family*. ב-2008 הוציאה עם רולף רוסלאו אלבום לרגל חג המולד בשם *Täheöö*.

ואייקסו דיבבה לאסטונית את הדמות הראשית של הסרט "פלונטר" מבית היוצר של חברת וולט דיסני, רפונזל. בשנת 2012 דיבבה את דמותה של נלה מתוך הגרסה האסטונית ל"מלך האריות". בשנה שלאחר מכן הוציאה אלבום בשם *Mina*, לרגל חגיגות 15 שנים לקריירת המשחק שלה. הוא הורכב מכמה גרסאות כיסוי לשירי מחזמר מוכרים. בשנת 2021 פרסמה אלבום נוסף, *Valguses ja varjus*, כמחווה מוזיקלית למשוררת לילו טונגאל.

בנובמבר 2023 נמנתה בין המשתתפים בקדם האסטוני לאירוויזיון 2024, *Eesti Laul 2024*, עם השיר "Käte ümber jää". היא העפילה אוטומטית לשלב הגמר, ודורגה בסופו במקום השלישי, מאחורי אולי ופולופ ו-5מינוסט בהתאמה.

## קישורים חיצוניים

## הערות שוליים

קטגוריה:זמרות אסטוניות
קטגוריה:שחקניות תיאטרון
קטגוריה:משתתפי אסטי לאול
קטגוריה:ילידות 1984
אינגבר

**אינגבר** הוא שם משפחה אשכנזי ממקור גרמני שפירושו זנגביל.

קטגוריה:שמות משפחה אשכנזיים
המלכה השישית

**המלכה השישית** (באנגלית: **Firebrand**) הוא סרט קולנוע בריטי משנת 2023 בבימויו של קארים אינוז , עם אליסיה ויקנדר וג'וד לאו בתפקידים הראשיים.

התסריט מבוסס על הרומן "גמביט המלכה" של אליזבת' פרמנטל משנת 2013 המתאר באופן רופף לאמת ההיסטורית את היחסים בין המלך הנרי השמיני לאשתו השישית והאחרונה, קתרין פאר.

הסרט הוקרן לראשונה בפסטיבל הקולנוע בקאן והבמאי היה מועמד לפרס דקל הזהב.

## תקציר העלילה
קתרין פאר (אליסיה ויקנדר) היא אשתו השישית של הנרי השמיני לאחר שהתאלמנה פעמיים. המלך שנמצא בצרפת הפקיד בידיה את הממלכה והיא ממלאת זאת יפה ומשגיחה על ילדיהם של הנשים הקודמות - הנסיכה אליזבת (ג'וניה ריס), הנסיכה מרי (פטסי פראן) והנסיך אדוארד (פטריק בקלי). היא נוטה לצד הרפורמיסטים שהמלך ואנשיו מכנים "רדיקלים" ומסתכנת בזה שהיא הולכת לחברתה מילדות אן אסקיו  (ארין דוהרטי) מראשי ה"רדיקלים", מציעה לה לברוח ונותנת לה שרשרת יקרה למחייתה.

המלך חוזר מוקדם מהצפוי בגלל כיבים כואבים ברגליו. הוא עצבני על רופאו ומוציא זאת על קתרין. היא נאלצת לשכב אתו, נכנסת להיריון ולאחר שהוא מכה אותה היא מפילה את העובר.

הנרי מתגרה בכל האנשים האופפים אותו והם כנועים לו מפחד שיואשמו בכפירה/בגידה וייערפו/יישרפו. בכל בוחש הבישוף סטיבן גרדינר  (סיימון ראסל ביל).

הבישוף לוחץ על האחים תומאס סימור (סם ריילי) ואדוארד סימור (אדי מארסן) ומאיים עליהם והם מוסרים לו את השרשרת שנתנה קתרין לאן אסקיו ושנמצאה אצלה לפני שעלתה על המוקד.

הבישוף שמח, המלכה נעצרת וצפויה למיתה אך המלך החולה מבקש לראות אותה לפני שיחליט על גזר הדין. היא מובאת אליו ולבקשתו היא גוהרת עליו והוא נחנק ומת.

## צוות השחקנים

## פרסים ומועמדויות

## קישורים חיצוניים

*קדימון למלכה השישית, באתר יוטיוב
*קארים אינוז, ג'וד לאו ואליסיה ויקנדר משוחחים על הסרט, באתר יוטיוב

## הערות שוליים

קטגוריה:הנרי השמיני בתרבות
קטגוריה:סרטי 2023
קטגוריה:סרטי דרמה היסטורית
קטגוריה:סרטים באנגלית
קטגוריה:סרטים בריטיים
קטגוריה:סרטים המבוססים על רומנים בריטיים
הרמת משקולות באולימפיאדת פריז (2024)

**תחרויות [[הרמת משקולות]] ב[[אולימפיאדת פריז (2024)]]** התקיימו בין 7 ל-11 באוגוסט באולמות אקספו פריז פורט דה ורסאי. מספר שינויים משמעותיים חלו בתחרויות הרמת המשקולות בפריז 2024, כאשר שמספר קטגוריות המשקל הצטמצם מארבע עשרה בטוקיו 2020 לעשר בפריז 2024. בנוסף, 120 מתחרים סך הכל, בחלוקה שווה בין גברים לנשים, התחרו בכל אחת מעשר הקטגוריות. זוהי ירידה משמעותית של כ-76 מתחרים ממספר המתחרים בטוקיו 2020.

## לוח זמנים

## טבלת המדליות
;מקרא

## רשימת הזוכים במדליות
### גברים

### נשים

## קישורים חיצוניים

## הערות שוליים

2024
קטגוריה:ענפי ספורט באולימפיאדת פריז (2024)
סייד חוסיין בורוג'רדי

**סייד חוסיין עלי טבאטבאי בורוג'רדי** (בפרסית: **آیت الله العظمی سید حسین طباطبایی بروجردی**; 23 במרץ 1875 – 30 במרץ 1961) היה מרג'ע תקליד מוביל באסלאם השיעי באיראן משנת 1947 עד מותו בשנת 1961.

## ביוגרפיה
בורוג'רדי נולד בעיר בורוג'רד בלורסתאן שבאיראן. משפחתו נקשרה 30 דורות אחורה לחסן בן עלי, נכדו הבכור של הנביא מוחמד. אביו סעיד היה מחנך דתי בבורוג'רד ואמו סעידה הייתה בתו של סעיד מוחמד עלי טבאטבאי.

בין תלמידיו המפורסמים: רוחאללה ח'ומייני, עלי ח'אמנאי, עלי סיסתאני, חוסיין וחיד חראסאני וחוסיין עלי מונתזרי

## קישורים חיצוניים

קטגוריה:אנשי דת מוסלמים שיעים
אולי (זמר אסטוני)

**אוליבר מזורטשאק** (באסטונית: **Oliver Mazurtšak**; נולד ב-26 באוגוסט 1993) ידוע בשם הבמה **אולי** (מעוצב כ-**OLLIE**), הוא זמר, פזמונאי, גיטריסט ומפיק מוזיקלי אסטוני. אביו הוא יורי מזורטשאק, המתופף של הלהקות טו קוויק סטארט ונייט סטאר, שהתחרות באירוויזיון 1998 ובאירוויזיון 2002 בהתאמה.

ב-2 בנובמבר 2022 נחשף על ידי תאגיד השידור האסטוני כי אולי עתיד להשתתף בקדם האסטוני לאירוויזיון 2023, *Eesti Laul 2023*, עם השיר "Venom". הוא התחרה בחצי הגמר הראשון, והעפיל לגמר. לבסוף דורג במקום השני אחרי אליקה. הוא שב לתחרות גם ב-2024, הפעם עם "My Friend". הוא צלח את שלב חצי הגמר הראשון, והעפיל לשלב הגמר. לבסוף דורג במקום השני פעם נוספת, אחרי פולופ ו-5מינוסט.

## דיסקוגרפיה
### סינגלים
* 2015 – "Bonfire" (בהשתתפות אוקו סוביסטה)
* 2016 – "Like This" (בהשתתפות מריליס יוגבה)
* 2020 – "Paradise" (בהשתתפות מריליס יוגבה)
* 2021 – "Let It Burn"
* 2022 – "Someone Else"
* 2022 – "Fake"
* 2022 – "Venom"
* 2023 – "Get High"
* 2023 – "My Friend"
* 2024 – "Heartless"
* 2026 – "Slave" 

## קישורים חיצוניים

## הערות שוליים

קטגוריה:זמרים אסטונים
קטגוריה:גיטריסטים
קטגוריה:פזמונאים
קטגוריה:משתתפי אסטי לאול
קטגוריה:אסטונים שנולדו ב-1993
דיוויזיית המילואים ה-81 (האימפריה הגרמנית)

**דיוויזיית המילואים ה-81** (בגרמנית: **81. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה בסוף דצמבר 1914 ואורגנה במהלך החודש הבא, כשהיא הגיעה לקו בתחילת פברואר 1915. היא הוקמה כחלק מהגל הגדול השני של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-75 עד ה-82.  הדיוויזיה הייתה בתחילה חלק מקורפוס המילואים ה-41. הדיוויזיה פורקה בשנת 1919 במהלך פירוז הצבא הגרמני לאחר מלחמת העולם הראשונה. הדיוויזיה גויסה בפרובינציות פרוסיה השונות: ברנדנבורג, פומרניה ופרוסיה המערבית.

דיוויזיית המילואים ה-81 לחמה בתחילה בחזית המערבית, בתעלות ממערב לסום. היא הועברה לחזית המזרחית באפריל 1915, ונלחמה במתקפת גורליצ'ה-טרנוב, חצתה את נהר סאן ונלחמה סביב פשמישל, ולאחר מכן נלחמה בקרב למברג ב-1915. היא המשיכה בלחימה מעבר לגבול בין גליציה האוסטרו-הונגרית לפולין הרוסית, נלחמה בסדרה של קרבות שהובילו לכיבוש ברסט-ליטובסק באוגוסט ופינסק בספטמבר, ולאחר מכן התמקמה בלוחמת חפירות בביצות פריפיאט. היא נשארה שם עד דצמבר 1917, אז, לאחר שביתת הנשק בחזית המזרחית, היא נשלחה בחזרה לחזית המערבית. היא נלחמה בתעלות והשתתפה בקרב ארמנטייר באפריל 1918, חלק מקרב הליס, הידוע גם בתור מתקפת ליס או קרב איפר הרביעי. הדיוויזיה המשיכה בלחימה בחלקים שונים של החזית המערבית עד תום המלחמה. המודיעין של בעלות הברית דירג את הדיוויזיה כדיוויזיה מדרג שלישי. 

לאחר שביתת הנשק של קומפיין, הם צעדו חזרה הביתה, שם שוחררה היחידה הגדולה ופורקה ב-25 בינואר 1919.

## מפקדים
* גנרל-לויטננט לאופולד פון שטוקן (24 בדצמבר 1914 – 6 באוקטובר 1915)
* גנרל-לויטננט אלפרד פון לאריש (7 באוקטובר 1915 – 29 באפריל 1916)
* גנרל-לויטננט אנטון פון תיזנהאוזן (1 במאי 1916 – 4 במאי 1916)
* גנרל-לויטננט וילהלם יוהאן נויגבאואר (5 במאי 1916 – 1 באפריל 1917)
* גנרל-לויטננט אנטון פון תיזנהאוזן (2 באפריל 1917 – 2 בדצמבר 1917)
* גנרל-לויטננט וילהלם יוהאן נויגבאואר (3 בדצמבר 1917 – 1 ביולי 1918)
* גנרל-לויטננט אוסקר גוסטב אלברט גרסמן (2 ביולי 1918 – 20 בדצמבר 1918)
* גנרל-מיור גוסטב פון למבסדורף (21 בדצמבר 1918 – 25 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## הערות שוליים

81
81
לסלו סקלי

**לסלו (ולדיסלב) סקלי** (בהונגרית: **Székely László**; 1910 – 29 בנובמבר 1969) היה כדורגלן ומאמן כדורגל הונגרי, שאימן במספר ארצות ונבחרות, ביניהן אייש את תפקיד מאמן נבחרת ישראל בשנת 1950.

## קורות חייו
סקלי נולד בבודפשט שבהונגריה, ושיחק בתפקיד הקשר במדי מספר קבוצות הונגריות בין השנים 1925 ועד 1946. מאוחר יותר החל את קריירת האימון שלו שהייתה סובבת עולם, בהכח וינה בין השנים 1945 ועד 1946, לאחר מכן אימן בלצ'ה, קלוב אתלטיקו יובנטוס ופלומיננסה (ברזיל), הנבחרת הצעירה של הונגריה והלאס ורונה הספרדית. ב-1950 הגיע לאמן את נבחרת ישראל אחרי לאיוש הס, במשך 2 משחקים בלבד, עד שהחליפו בתפקיד ג'רי בית הלוי. בהמשך אימן בפנרבחצ'ה, גלאטסראיי ונבחרת טורקיה, כאשר הישג השיא שלו הוא זכייה בליגת העל הטורקית בכדורגל בעונת 1960/1961 עם פנרבחצ'ה. בהמשך אימן במספר קבוצות טורקיות נוספות, וסיים את קריית האימון באיטליה שם אימן בונציה, פלרמו, אלסנדריה קאלציו, מודנה ואלבנגה. סקלי נהרג בתאונת דרכים ב-29 בנובמבר 1969 באיטליה, בגיל 59 בלבד.

## קישורים חיצוניים

קטגוריה:כדורגלנים הונגרים
קטגוריה:בודפשט: כדורגלנים
קטגוריה:מאמני פנרבחצ'ה
קטגוריה:מאמני גלאטסראיי
קטגוריה:מאמני נבחרת ישראל בכדורגל
קטגוריה:הונגרים שנולדו ב-1910
קטגוריה:הונגרים שנפטרו ב-1969
פלסטין היום (ערוץ טלוויזיה)

**ערוץ פלסטין אליום** (בערבית: **قناة فلسطين اليوم,** תעתיק מדויק: פלסטין אל-יום *-* **פלסטין היום**) הוא ערוץ טלוויזיה לווייני המזוהה עם הג'יהאד האסלאמי הפלסטיני. הערוץ הושק ב-2009 ועוסק ב"סוגיית פלסטין" בממדיה הלאומיים, הערביים, האיסלאמיים וההומניטריים.

ערוץ הטלוויזיה הגיע לראש טבלת ערוצי הלוויין המקומיים הנצפים ביותר בשטחים הפלסטיניים עם אחוז של (11%), לצד אל-ג'זירה (36%) וערוץ אל-אקצא (11%), בסקר שנערך על ידי המרכז הפלסטיני לחקר מדיניות וסקרים במהלך החודשים אוקטובר ונובמבר 2022.

לערוץ יש כ-150 עובדים ומשרדים בשטחים הפלסטיניים ובמקומות אחרים, עם 20 כתבים שעובדים עבורו 24 שעות ביממה. הערוץ בבעלות אנשי עסקים ותקשורת ערבים ופלסטינים, ומשדר בערבית 24 שעות ביממה.

הערוץ מפיק גם סרטים מקוריים, וזכה במספר פרסים לאורך השנים.

## היסטוריה
הערוץ הושק ב-2009 בלונדון ועבר לביירות, כאשר ב-4 בנובמבר 2010 החלו שידוריו הניסיוניים.

ב-2016 כוחות צה"ל בשיתוף המנהל האזרחי פשטו על משרד הערוץ הפועל מרמאללה שבגדה המערבית, עצרו את מנהלו בנוסף לעוד 3 עיתונאים והחרימו את הציוד בתחנה. כמו כן הוצא צו סגירה למקום.

### במלחמת חרבות ברזל
המנהל האדמיניסטרטיבי והפיננסי של הערוץ נהרג במשרד בעזה ב-17 באוקטובר 2023, כתוצאה מתקיפה אווירית ישראלית בשכונת אל-ספטאווי בצפון עזה. מטוסי קרב ישראליים תקפו את משרד הערוץ וכן את רכב השידור שלו ב-22 בדצמבר 2023.

## אג'נדה
משפט הפתיחה של הערוץ בעמוד הבית שלו, "פלסטין היום... ערוץ כל פלסטין", מצביע על כך שהערוץ מתיימר להוות פלטפורמה תקשורתית לכל הפלסטינים, על כל מרכיביהם, והאוריינטציות הפוליטיות השונות שלהם.

## תדרים
* Nilesat 10728 אופקי 5/6 קידוד 30000
* Arabsat 10873, אנכי 4/3, קידוד 27500

## קישורים חיצוניים
* אתר האינטרנט הרשמי של הערוץ
* שידור חי של הערוץ, באתר הרשמי

## הערות שוליים

קטגוריה:הג'יהאד האסלאמי הפלסטיני
קטגוריה:תקשורת פלסטינית
קטגוריה:ערוצי טלוויזיה ערביים
קטגוריה:תעמולה פלסטינית
תמאש סוליוק

**תמאש סוליוק** (בהונגרית **Sulyok Tamás**; נולד ב-24 במרץ 1956) הוא עורך דין הונגרי המכהן כנשיא הונגריה מ-2024.

## ביוגרפיה
סוליוק מונה כשופט בבית המשפט החוקתי של הונגריה  בשנת 2014, ובשנת 2016 מונה לנשיא בית המשפט החוקתי של הונגריה. במהלך כהונתו, הוא פיקח על מספר פסקי דין שנויים במחלוקת כגון אלה הנוגעות לזכויות המורים לשבות.

בפברואר 2024 הפך למועמד של מפלגת פידס לנשיאות בעקבות התפטרותה של קטלין נובאק עקב סערה על חנינתה למקורב בפרשת התעללות מינית . מינויו אושר בהצבעה של שני שלישים (134 בעד, 5 נגד ו-60 עזבו את הלשכה במחאה) על ידי האספה הלאומית ב-26 בפברואר, בתמיכת פידס ושותפתה לקואליציה, מפלגת העם הנוצרית-דמוקרטית . לאחר מכן הוא נשבע לתפקידו, אם כי לא נכנס לתפקיד באופן רשמי עד 5 במרץ. מפלגות האופוזיציה מתחו ביקורת על מינויו, תיארו את סוליוק כחסר ניסיון פוליטי, וקיימו עצרת בבודפשט ב-25 בפברואר שקראה לבחירות ישירות לנשיאות.

בנאום ההשבעה שלו הביע סוליוק את כוונתו להיות חסיד של החוק ויבקש להימנע מעיסוק בחייה הפוליטיים של הונגריה. הוא גם גינה את הסנקציות וההליכים שיזם האיחוד האירופי נגד הונגריה כדאגות בשלטון החוק ובממשל דמוקרטי, ואמר כי "המושג המוגדר נכון של שלטון החוק הולך לאיבוד, הופך מאידיאל לאליל בימינו אירופה כחלק מגישה פוליטית תועלתנית גרידא", והדגיש שמדינות החברות באיחוד האירופי צריכות לשמור על הריבונות הלאומית החוקית שלהן.

עם כניסתו לתפקיד, פעולתו הראשונה כנשיא הייתה חתימה על הצעת חוק המאשרת את הצטרפותה של שוודיה לארגון האמנה הצפון-אטלנטית ב-5 במרץ. 

## קישורים חיצוניים

## הערות שוליים

קטגוריה:נשיאות
קטגוריה:נשיאי הונגריה
פיטר פודר

**פיטר פודר** (באסטונית: **Peter Põder**; נולד ב-11 במרץ 1991) הוא זמר אסטוני. בשנת 2021 הוציא את סינגל הבכורה שלו, "Leian End". במרוצת השנים שיתף פעולה עם מוזיקאים אסטונים רבים, כמו אוקו סוביסטה, נציג אסטוניה לאירוויזיון 2020 ולאירוויזיון 2021, בריג'יט סארפ, מארגוס ואהר ולואיזה רויבאס.

פודר למד נגינה על גיטרה במרכז טוהיסו בקהילת ההדרכה על שם אריק לאנמטס. מאוחר יותר עבר לבית הספר לגיטרה על שם ואהור וסארט. אחר כך התחנך בבית הספר למוזיקה על של גאורג אוצה שבטאלין.

בנובמבר 2023 נמנה בין המשתתפים בקדם האסטוני לאירוויזיון 2024, *Eesti Laul 2024*, עם השיר "Korra veel", שכתב לבדו. הוא השתתף בחצי הגמר הראשון, והעפיל לשלב הגמר מהסיבוב השני של ההצבעה. לבסוף, דורג במקום התשיעי.

## קישורים חיצוניים

## הערות שוליים

קטגוריה:זמרים אסטונים
קטגוריה:גיטריסטים
קטגוריה:משתתפי אסטי לאול
קטגוריה:אסטונים שנולדו ב-1991
סופיה רובינה

**סופיה רובינה-האנטר** (באסטונית: **Sofia Rubina**; נולדה ב-19 בספטמבר 1985 בטרטו) היא זמרת אסטונית. היא מבצעת בעיקר שירי ג'אז, נשמה ודאנס, אך לעיתים מפרסמת יצירות השאובות ממוזיקה קלאסית וממוזיקה יהודית.

## ביוגרפיה
רובינה התמחתה בשירת ג'אז בפקולטה לאמנויות של אוניברסיטת טרטו ובקונסרבטוריון קוטובוס. מאוחר יותר החלה ללמוד את אותו התחום במכללת ברקלי למוזיקה שבבוסטון, ארצות הברית.

הוריה הם ממוצא יהודי–רוסי. ב-21 במאי 2012 נישאה לחברה ללימודים, החצוצרן ג'ייסון האנטר, וב-18 באוקטובר באותה השנה נולדה לזוג בת ראשונה.

## קריירה מוזיקלית
בשנים 2004, 2006 ו-2007 השתתפה בתחרות "הגל החדש", שנערכה ביורמלה שבלטביה. היא כשלה בניסיון להעפיל לשלב הגמר.

בשנת 2004 השתתפה בקדם האסטוני לאירוויזיון 2004, *Eurolaul 2004*, יחד עם האטונה נארסבידזה ושירם המשותף "Whenever Blue". השיר מזכיר במסר שלו את "Everybody Hurts" של אר.אי.אם. הוא הגיע למקום העשירי עם 188 נקודות. שנתיים אחר כך שבה לתחרות עם "Open up Your Heart", שדורג במקום השביעי עם 51 נקודות.

בשנת 2019 השתתפה בפורמט הקדם החדש של אסטוניה, *Eesti Laul 2019*, עם השיר "Deep Water". היא כשלה בניסיון להעפיל לשלב הגמר. בשנת 2024 חזרה לתחרות, הפעם עם השיר "Be Good". גם בהזדמנות זו החמיצה את שלב הגמר.

## דיסקוגרפיה
### אלבומי אולפן
* 2007: *My Sun*

## קישורים חיצוניים

## הערות שוליים

קטגוריה:זמרות אסטוניות
קטגוריה:אסטונים ממוצא רוסי
קטגוריה:רוסים ממוצא יהודי
קטגוריה:משתתפי אסטי לאול
קטגוריה:ילידות 1985
לוניברסיטת טייני טון

**לוניברסיטת טייני טון** (באנגלית: **Tiny Toons Looniversity**) הוא סיטקום מונפש אמריקאי שפותח על ידי ארין גיבסון ונייט קאש עבור Cartoon Network ו-Max. הוא משמש כאתחול לסדרה "עלילות טייני טון" וכולל גרסאות בוגרות יותר של הדמויות.

שתי עונות הוזמנו על ידי Amblin Television והאחים וורנר הנפשה. העונה הראשונה הופצה ב-8 בספטמבר 2023 בשירות הסטרימינג Max, ואחריה שודרה בטלוויזיה בערוץ Cartoon Network ב-9 בספטמבר. המחצית הראשונה של עונה 2 הופצה ב-8 במרץ 2024, יחד עם ספיישל לחופשת האביב, ששניהם שודרו בבכורה בערוץ Cartoon Network מ-6 באפריל.

העונה הראשונה עלתה לשירות הסטרימינג "HBO Max" עם השקתו בישראל ב-13 בינואר 2026 (כרגע היא לא זמינה בדיבוב העברי).

## תקציר העלילה
התאומים באסטר ובאבי באני עוקבים אחר השאיפות הקומיות שלהם כל הדרך אל לוניברסיטת אקמי, המוסד המוערך ללימוד היג'ינקס גבוה יותר, שבו חולמים צעירים הופכים למצוירים מקצועיים. כאן, הם יוצרים חברויות ארוכות טווח עם הביישן שמנתון ג'יי חזיר, הנערה המטורפת ציפי הציפור, והנרקיסיסט פלאקי דאק, ומשכללים את מלאכת ההנפשה שלהם בזמן שהם לומדים תחת הדמויות המצוירות הגדולות בהיסטוריה, הלוני טונס .

## מדבבים
* אריק באוזה בתור:
** באסטר באני
** זאבי הזאב
** דאפי דאק
** גוסאמר
** מרווין מהמאדים
* אשלי קריסטל היירסטון בתור באבי באני
* דייוויד אריגו ג'וניור בתור פלאקי דאק ושמנתון ג'יי חזיר
* מארייב הרינגטון בתור פיפי לה פיום
* טסה נטינג בתור ציפי הציפור ואפצ'י
* ג'ף ברגמן בתור:
** באגס באני
** סילבסטר
** פוגהרון לגהורן
* בוב ברגן בתור פורקי פיג
* קנדי מילו בתור:
** דין סבתא
** לוז המכשפה
** מונטנה מקס
* פרד טטצ'יורה בתור:
** טאז
** יוסמיטי סם
** מישיגן ג'יי צפרדע
** חתול מגניב
* קרי סאמר בתור מירה דאף
* נטלי פלמידס בתור שירלי דה לון ופרווני
* בטסי סודארו בתור שדון סביבון
* קארי וולגרן בתור לולה באני ובשארה באני
* פול ג'וליאן בתור ליטל ביפר ורוד ראנר (הקלטות ארכיון, ללא קרדיט)
* ג'יי. פי. קרליאק בתור מרלין העכבר הקסום
* לארן ניומן בתור ג'ואן שווינפלד
* טוני רודריגז בתור רנלדו רקון

## שידור

## קישורים חיצוניים

## הערות שוליים

קטגוריה:עלילות טייני טון
קטגוריה:האחים וורנר: סדרות טלוויזיה
קטגוריה:האחים וורנר הנפשה: סדרות טלוויזיה
קטגוריה:לוני טונס: סדרות טלוויזיה
קטגוריה:HBO Max: תוכן מקורי
קטגוריה:Cartoon Network: תוכניות וסדרות
קטגוריה:באגס באני
קטגוריה:קנרית בדיוניים
קטגוריה:סדרות טלוויזיה אמריקאיות שעלו לשידור בשנת 2023
גרמלינס (סדרת טלוויזיה)

**גרמלינס** (באנגלית: **Gremlins**) היא סדרת טלוויזיה מונפשת אמריקאית, המשמשת כפריקוול לסרט "גרמלינס" משנת 1984 וההמשכון שלו "גרמלינס 2". הסדרה מתרחשת בשנחאי של שנות ה-20, מזרח סין, ומספרת איך סם ווינג בן ה-10 פגש את גיזמו, מוגוואי צעיר. הסדרה נכתבה והופקה על ידי צה צ'ון. סטיבן ספילברג, דאריל פרנק, ג'סטין פאלווי, סם ריסטר וברנדן היי משמשים כמפיקים בפועל, עם ג'ו דנטה (במאי סרטי גרמלינס) כמפיק יועץ. בפברואר 2021, לקראת שידור הבכורה של הסדרה, היא חודשה לעונה שנייה.

הפרק הראשון הוצג בבכורה עולמית בפסטיבל סרטי האנימציה הבינלאומי של אנסי ב-13 ביוני 2022, מאוחר יותר הסדרה עלתה עם השקת מקס ב-23 במאי 2023. הסדרה גם הייתה אמורה לעלות ברשת Cartoon Network כחלק מרצועת ACME Night שלהם. עם זאת, הרצועה עברה ל־Adult Swim בספטמבר 2023.

העונה הראשונה, המורכבת מ-10 פרקים, נקראת **Gremlins: Secrets of the Mogwai**, העונה השנייה, גם היא בת 10 פרקים נקראת **Gremlins: The Wild Batch** והיא עלתה לשידור ב-3 באוקטובר 2024.

## תקציר העלילה
הסדרה מתארת כיצד סם וינג בן ה-10 פגש מוגוואי צעיר בשם גיזמו. יחד עם גנבת רחוב מתבגרת בשם אל, סם וגיזמו יוצאים למסע מסוכן באזורים הכפריים של סין, נתקלים ולפעמים נלחמים, במפלצות צבעוניות ורוחות מהפולקלור הסיני. במסע שלהם להחזיר את גיזמו למשפחתו ולגלות אוצר אגדי, הם נרדפים על ידי ריילי גרין, תעשיין רעב לכוח וצבאו ההולך וגדל של גרמלינים מרושעים. הסדרה גם מתעמקת ביצירת המוגוואי על ידי האלה נו'וה ואחיה פו שי.

## מדבבים
### מדבבים עיקריים
* אייזק וואנג בתור סם וינג
* מינג-נה ון בתור פונג וינג, יין
* בי.די. וונג בתור הון וינג
* ג'יימס הונג בתור סבא וינג
* מת'יו ריס בתור ריילי גרין
* איי.ג'יי. לוקאסיו בתור גיזמו, באקי, קלאם, סנוט הבן, מוגוואי מרושע
* גבריאל נווה גרין בתור אל
* קלווין שן בתור ראדיש
* הווילנד מוריס בתפקיד תיאודורה. מוריס גילמה בעבר את דמותה של מרלה בלודסטון בסרט "גרמלינס 2".

### מדבבים נוספים
* אריק באוזה בתור סבסטיאן, נוגין, סנוט
* די בראדלי בייקר בתור יצור מס' 2, מוגוואי מרושע, אריה
* סונגוון צ'ו כמנהל הקרקס
* גריי דלייל בתור קלואו, דאקפייס, מוגוואי מרושע
* זאק גליגן בתור עובד מס' 2. גליגן גילם בעבר את הבעלים המודרני של גיזמו בילי פלצר בשני סרטי גרמלינס.
* קיסוקה הואשי בתור ויי
* סנדרה או בתור נו'וה
* רנדל פארק בתור יאו / אוד-אוד
* ג'ורג' טאקי בתור נוג'ין (גרסה חכמה)
* בואן יאנג כמנהל שמימי
* ג'ולי נתנזון בתור וורבלר
* קיונה יאנג בתור יונה מספרת עתידות
* רמונה יאנג בתור פוקס ספיריט

## סקירת הסדרה

## פרסים ומועמדויות

## קישורים חיצוניים

* 

## הערות שוליים

קטגוריה:HBO Max: תוכן מקורי
קטגוריה:גרמלינס (זיכיון)
קטגוריה:האחים וורנר הנפשה: סדרות טלוויזיה
קטגוריה:סדרות הנפשה אמריקאיות
קטגוריה:סדרות טלוויזיה המבוססות על סרטים
קטגוריה:סדרות פנטזיה אמריקאיות
קטגוריה:סדרות קומדיה אמריקאיות
קטגוריה:סדרות טלוויזיה אמריקאיות שעלו לשידור בשנת 2023
אוטוקורקט

**אוטוקורקט** הוא אוסף סיפורים קצרים מאת אתגר קרת, שיצא לאור בשנת 2024. זהו קובץ הסיפורים השביעי של אתגר קרת. הספר נכתב בסגנון האופייני לקרת שמשתמש בשפה יומיומית ומתאר מצבים אבסורדיים עם יסודות ריאליסטיים המתרחשים לרוב בעולם הדומה לשלנו. הספר עוסק במגוון נושאים בהם: מוות, טכנולוגיה, העתיד, סוף העולם, אהבה, אמונה ופוליטיקה. בספר זה קרת בסיפוריו מתעסק בצורה בולטת יותר מבדרך כלל במוות וטכנולוגיה, ומשתמש באלמנטים של מדע בדיוני בסיפורים רבים.

הספר יצא לאור בשנת 2024 בהוצאת כנרת, זמורה, דביר.

## רשימת הסיפורים

## קישורים חיצוניים
* עברית Evrit - אוטוקורקט
* 
* 
* 
* 

## הערות שוליים

קטגוריה:אוספי סיפורים קצרים של אתגר קרת
אליפות אירופה בכדורסל עד גיל 20 2024

**[[אליפות אירופה בכדורסל עד גיל 20]] לשנת ** נערכה בתאריכים 13–21 ביולי 2024 בגדיניה שבפולין. נבחרת  זכתה בתחרות בפעם השנייה ברציפות והשלישית בסך הכל לאחר שגברה בגמר 82–78 על .

## הנבחרות המשתתפות
*, האלופה המכהנת לשנת 2023
*
*
*
*
*
*
*
*
*
* - מקום 2 באליפות אירופה דרג ב' 2023
*
*
*
* - המארחת
* - מקום 1 באליפות אירופה דרג ב' 2023

## שלב הבתים
בסיבוב זה חולקו הקבוצות ל-4 בתים של 4 קבוצות כל אחת, כאשר כל הקבוצות עולות לשלב שמינית הגמר, שהתקיים בשיטת הצלבה - בית א' עם בית ב' ובית ג' עם בית ד' (מקום ראשון בבית א' מול מקום רביעי בבית ב', מקום ראשון בבית ג' מול מקום רביעי בבית ד', מקום שני בבית א' מול מקום שלישי בבית ב' וכן הלאה).

### בית א'

### בית ב'

### בית ג'

### בית ד'

## שלב הנוקאאוט

## משחקי הדירוג
### מקומות 5–8

### מקומות 9–16

#### מקומות 13–16

## פרסי הטורניר
### [[MVP]]
*  זאקרי פארין

### חמישיית הטורניר
*  אורבן קלאבזר
*  נואה פנדה
*  ונגליס זוגריס
*  זאקרי פארין
*  נייתן מיסייה דיו

### מלך הסלים
*  ג'ייקוב נקס - 18.6 נקודות למשחק

### מלך הריבאונדים
*  נייתן מיסייה דיו - 10.6 ריבאונדים למשחק

### מלך האסיסטים
*  נועם יעקב - 7.2 אסיסטים למשחק

## דירוג סופי

## קישורים חיצוניים

קטגוריה:תחרויות כדורסל ב-2024
קטגוריה:גדיניה
קטגוריה:אליפות אירופה בכדורסל עד גיל 20
קטגוריה:תחרויות כדורסל בפולין
קטגוריה:2024 בפולין
הרפתקאותיו של קולרגול

**הרפתקאותיו של קולרגול** (בצרפתית: **Les Aventures de Colargol**) היא סדרת טלוויזיה מונפשת צרפתית שהופקה בטכנולוגיית סטופ-מושן. הסדרה כללה 53 פרקים בני 13 דקות כל אחד. הסדרה נוצרה על ידי חברת הפקות ההנפשה הצרפתית "פרוסידיס", בראשותו של אלבר בארייה.

עלילת הסדרה מתמקדת בהרפתקאותיו של גור הדובים הבדיוני קולרגול, שיצרה במקור סופרת הילדים הצרפתייה אולגה פוצ'ין.

הסדרה שודרה במקור בין השנים 1970 עד 1974 בערוץ השני של רשת ORTF.

בהפקת הסדרה היה מעורב גם האנימטור הפולני טדאוש וילקוש  ואולפן האנימציה הפולני "Se-ma-for"  מלודז'.

לאורך השנים פרקי הסדרה שודרו במדינות רבות באירופה, ביניהן צרפת, פולין, הולנד, גרמניה, נורווגיה, פינלנד, שווייץ, איטליה, הונגריה, אלבניה ואנגליה. הסדרה שודרה גם בקנדה, ביפן ובישראל.

בישראל שודרה הסדרה בדיבוב עברי החל מאוקטובר 1977 במסגרת שידורי הטלוויזיה הלימודית. ציפי שביט שרה את נעימת הפתיחה של הסדרה שתורגמה לעברית על ידי אהוד מנור.

## צוות המדבבים בהפקת הדיבוב העברי
הדיבוב המקורי לעברית הופק על ידי תמי פיינגולד.

בגרסה העברית המקורית השתתפו בדיבוב הדמויות:
* ציפי שביט (קולרגול)
* דבורה דותן (קולרגול)
* ישראל גוריון (הקטור)
* אלי גורנשטיין (עורב 12)
* נירה רבינוביץ'

## קישורים חיצוניים

* 
* 

## הערות שוליים

קטגוריה:סדרות טלוויזיה לילדים
קטגוריה:סטופ מושן
קטגוריה:סדרות טלוויזיה בכיכובן של בובות
קטגוריה:סדרות הנפשה צרפתיות
קטגוריה:הטלוויזיה החינוכית הישראלית - תוכניות רכש
קטגוריה:סדרות טלוויזיה צרפתיות שעלו לשידור בשנות ה-1960